ՀԱՅՏԱՐԱՐՈՒԹՅՈՒՆ
ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆՈՒՄ 
ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ

        Փորձագետի աշխատանքային ծրագրով նախատեսված աշխատանքների համառոտ նկարագիրը․
       Փորձագետն իրականացնելու է աշխատանքային ծրագրով նախատեսված  հետևյալ աշխատանքները․
1. իրականացնում է Տեսչական մարմնի գործունեության ոլորտներին առնչվող ԶԼՄ-ներով հրապարակված նյութերի ուսումնասիրության, վերլուծության, ամփոփման, օրվա մամուլի տեսության պատրաստման աշխատանքները,
2. իրականացնում է մամուլի հաղորդագրությունների պատրաստման և հրապարակման աշխատանքները,
3. իրականացնում է ԶԼՄ-ների ներկայացուցիչների և Տեսչական մարմնի ղեկավարի, Տեսչական մարմնի այլ պաշտոնատար անձանց հետ աշխատանքային հանդիպումների կազմակերպման աշխատանքները,
4. իրականացնում է Տեսչական մարմնի ստորաբաժանումներից անհրաժեշտ տեղեկությունների և նյութերի, այդ թվում` մշակվող իրավական ակտերի նախագծերի պատճենների հավաքագրում, անհրաժեշտության դեպքում, իրականացնում դրանց լուսաբանումն ու հանրային քննարկումը,
5. բաժնի պետին տեղեկացնում է ԶԼՄ-ներում տեղ գտած կարևոր նյութերի մասին և անհրաժեշտության դեպքում ապահովում դրանց օպերատիվ արձագանքը,
6. իրականացնում է Տեսչական մարմնի ղեկավարի և Տեսչական մարմնի այլ պաշտոնատար անձանց մամուլի ասուլիսների, հարցազրույցների, ճեպազրույցների կազմակերպման ու անցկացման աշխատանքները,
7. բաժնի պետին առաջարկություններ է ներկայացում ԶԼՄ-ներով ելույթներում, մշտական թեմատիկ խորագրերում, հեռուստառադիոհաղորդումներում Տեսչական մարմնի պաշտոնատար անձանց մասնակցության վերաբերյալ,
8. իրականացնում է վերլուծական, վիճակագրական և այլ նյութերի համակարգված արխիվի ստեղծման, տեխնիկական հնարավորությունների առկայության դեպքում` տեսանյութերի, տեղեկագրերի պատրաստման ու թողարկման աշխատանքները,
9. իրականացնում է Տեսչական մարմնի վերահսկողության ոլորտներում հասարակական միավորումների, քաղաքացիների, տնտեսավարող սուբյեկտների, իրենց իրավունքների և պարտականությունների մասին իրազեկումը,
10. իրականացնում է պարտադիր հրապարակման ենթակա տեղեկությունների հրապարակումը տարին առնվազն 1 անգամ, իսկ դրանցում կատարված փոփոխությունների դեպքում՝ 10 օրյա ժամկետում,
11. իրականացնում է Տեսչական մարմնի պաշտոնական կայքէջի, սոցիալական ցանցերի պաշտոնական էջերի և «Թեժ գծի» տեղեկատվական սպասարկման աշխատանքները,
12. իրականացնում է հասարակությանը քաղաքացիների դիմումների, բողոքների, առաջարկությունների քննարկման արդյունքների մասին իրազեկումը,
13. մասնակցում է Բաժնի առջև դրված գործառույթներից և խնդիրներից բխող առաջարկությունների, եզրակացությունների, այլ փաստաթղթերի մշակման աշխատանքներին, ինչպես նաև դրանց վերաբերյալ մեթոդական պարզաբանումների և ուղեցույցների մշակմանը։

          Փորձագետ նախատեսվում է ներգրավել պայմանագրի կնքման օրվանից՝ վեց ամիս ժամկետով։
Փորձագետին ներկայացվող պահանջները.
· բարձրագույն կրթություն, 
· ՀՀ հողային օրենսգրքի, ՀՀ ընդերքի մասին օրենսգրքի, ՀՀ հարկային օրենսգրքի, ՀՀ վարչական իրավախախտումների վերաբերյալ օրենսգրքի, «Բնապահպանական վերահսկողության մասին», «Շրջակա միջավայրի վրա ազդեցության գնահատման և փորձաքննության մասին», «Վարչարարության հիմունքների և վարչական վարույթի մասին», «Տեսչական մարմինների մասին», «Տեղեկատվության ազատության մասին»,  «Զանգվածային լրատվության մասին»,   «Հայաստանի Հանրապետությունում ստուգումների կազմակերպման և անցկացման մասին», «Նորմատիվ իրավական ակտերի մասին» Հայաստանի Հանրապետության օրենքների, Հայաստանի Հանրապետության վարչապետի 2018 թվականի հունիսի 11-ի «Հայաստանի Հանրապետության բնապահպանության և ընդերքի տեսչական մարմնի կանոնադրությունը հաստատելու մասին» N 733-Լ որոշման և իր լիազորությունների հետ կապված այլ իրավական ակտերի անհրաժեշտ իմացություն,
· ռուսերենի և անգլերենի ազատ տիրապետում,
· համակարգչով և ժամանակակից այլ տեխնիկական միջոցներով աշխատելու   ունակություն:

Փորձագետի պարտականությունները.
    Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:
Ընտրություն կատարելու եղանակը` հարցազրույց:
Աշխատանքի վայրը ք. Երևան, Կորյունի 15,  հեռ. 015 48 48 48:    
Փաստաթղթերի ներկայացման վերջնաժամկետն է` 2026 թվականի սեպտեմբերի 3։
/պետք է լինի տվյալ հայտարարության հրապարակմանը հաջորդող երրորդ աշխատանքային օրը/:
Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:
Դիմող ՀՀ քաղաքացիները անձամբ՝ ներկայացնելով անձնագիր  /ք. Երևան, Կորյունի 15,  հեռ. 015 48 48 48 կամ Բնապահպանության և ընդերքի տեսչական մարմնի info@ecoinspect.gov.am էլեկտրոնային փոստի միջոցով  պետք է ներկայացնեն հետևյալ փաստաթղթերը`
       1․ գրավոր դիմում (ձևը լրացվում է փաստաթղթերը ներկայացնելիս կամ կայքից ներբեռնվող ձևանմուշով),
       2․ անձնագրի և/կամ նույնականացման քարտի (եթե անձը  նույնականացման կամ սոցիալական քարտի պատճենը չի ներկայացնում, ապա անհրաժեշտ է ներկայացնել անձին հանրային ծառայության համարանիշ տրամադրելու մասին տեղեկանքի կամ հանրային ծառայության համարանիշի տրամադրումից հրաժարվելու մասին տեղեկանքի պատճենը,
      3․ կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
     4․ աշխատանքային գործունեությունը հավաստող փաստաթղթի (փաստաթղթերի) պատճենը (պատճենները) առկայության դեպքում,
      5․ արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը,
      6.համառոտ CV,
      7․ մեկ լուսանկար 3x4 սմ չափսի:
    Փաստաթղթերն ընդունվում են ամեն օր՝ ժամը 09։00 -ից մինչև 16։00:
 Լրացուցիչ տեղեկություններ ստանալու համար կարող եք դիմել Բնապահպանության և ընդերքի տեսչական մարմին /ք. Երևան, Կորյունի 15,  հեռ. 015 48 48 48:

